text: BalearWeb :: Veure tema - Llista de blogs més actius
  Llista de blogs més actius
  Publicat: Ds Oct 06, 2007 4:30 pm Assumpte: Llista de blogs més actius
  Un servidor tinc el costum, sempre que entro, en la portada de BalearWeb, de fixar-me en els darrers articles publicats (sempre en trobo algun d'interessant i me'l llegesc), així com en els blog més actius (en aquest cas, per pura xafarderia).
  Tanmateix, des de fa uns dies, he reparat uns detalls que voldria que m'aclarissiu –si són de domini públic–, més que res per saber si entren en la normalitat del funcionament o és un problema temporal.
  A saber. A dia d'avui, dissabte 6 d'octubre, els vuit blogs relacionats com a més actius de la darrera setmana inclouen un nombre inferior d'articles, comptabilitzats des de principis de mes, que el del meu propi blog. No ho dic per raons d'enveja o figurera –ja tenim una edat per haver-ho superat–, sinó senzillament per saber quins són els criteris de classificació.
  També he notat darrerament, que els meus posts no apareixen a l'apartat d'articles més recents. Segurament també hi ha una explicació d'allò més intrascendent.
  Bé, en definitiva, si no us destorba massa i podeu satisfer la meva curiositat, us en quedaré molt agraït. Ben cordialment,
  Publicat: Ds Oct 06, 2007 8:10 pm Assumpte:
  En el càlcul dels blocs més actius, es tenen en compte diversos factors, i només en relació als 7 darrers dies (com s'indica a l'inici del mateix llistat): el nombre d'accessos als articles, el nombre de comentaris rebuts, nombre d'articles publicats...
  Publicat: Ds Oct 06, 2007 8:34 pm Assumpte:
  Ups, abans m'he descuidat de respondre la segona pregunta.
  Es veu que tens configura a les Preferències del teu bloc una diferència de temps de -12 hores en relació a la hora del servidor. Això fa que l'hora de publicació dels articles sigui 12 hores anterior a l'hora normal i és per això que els teu articles no apareixen a la portada del servei en el moment corresponent. Et suggereixo que entris a Arranjaments > Preferències del bloc i substitueixis el valor -12 hores per 0 hores.